شه‌فه‌ق نيوز/ مسته‌فا هيتى سه‌رۆك سه‌ندووق دوباره‌ ئاوه‌دانكردنه‌وه‌ى ناوچه‌يل زه‌ره‌دكردگ له‌ئه‌نجام كرده‌وه‌يل تيرۆريستى، نمايشگاى دويه‌م ئاوه‌دانكردنه‌وه‌ى نه‌ينه‌وا واز كرد.
هيتى له‌ وته‌يگه‌ له‌وه‌خت وازكردن نمايشگاگه‌ ك نه‌جم جبورى پاريزگار نه‌ينه‌واو شماره‌يگ له‌ ئه‌ندامه‌يل ئه‌نجومه‌ن نوێنه‌ره‌يل له‌بان پاريزگاگه‌ له‌تى ئاماده‌ بوين، باس له‌و پرووژه‌يله‌ ته‌واوكريايه‌ كرد له‌ پاريزگاگه‌و ئاست گرنگيه‌يلى ئه‌را هاووڵاتيه‌يل ك به‌شدار بويه‌ له‌ هاوردنه‌وه‌ى ژيان ئه‌را بان دووخ سروشتى خوه‌ى.
هيتى هه‌ميش جه‌ختيش له‌ گرنگى كاراكردنه‌وه‌ى رۆڵ كه‌رت تايبه‌ت كرد له‌ پاريزگاگه‌ وه‌ل دابينكردن ژنگه‌و ده‌روه‌فت وه‌به‌رهاوردن له‌وه‌ر خاتر نه‌هيشتن بيكارى و دوباره‌ ده‌سوه‌پيكردنه‌وه‌ى ئاوه‌دانى، له‌ هه‌مان وه‌خت ئاماژه‌يش وه‌ گرنگى ساوكردن نمايشگايه‌يل كرد له‌ نه‌ينه‌وا له‌وه‌ر ئسپاتكردن هاوردنه‌وه‌ى ژيان له‌ شاره‌گه‌.
